armvectores/hy_wikipedia_2023 huggingface dataset:
Ղարաբաղյան օրագիր (ժողովածու)

Ղարաբաղյան օրագիր, Աշոտ Բեգլարյանի գիրքը Ղարաբաղյան պատերազմի մասին։ «Ղարաբաղյան օրագիր» ժողովածուն գեղարվեստա-վավերագրական հրատարակություն է՝ նախատեսված ընթերցողների լայն շրջանակների համար։


== Տվյալներ ==
Հայ գրող, լրագրող, թարգմանիչ, Արցախյան պատերազմի մասնակից Աշոտ Բեգլարյանի գրքում ընդգրկված են ակնարկներ, հոդվածներ, հարցազրույցներ և էսքիզներ, գրված Լեռնային Ղարաբաղի և Ադրբեջանի միջև ընթացող պատերազմի տարիներին (1992-1994), ինչպես նաև նյութեր, նվիրված հետպատերազմյան տարիների նշանավոր իրադարձություններին և հրատապ հիմնախնդիրներին։ Հեղինակը բարձրացնում է ոչ մարդկային պայմաններում մարդկայինի պահպանման հարցը, շոշափում է սիրո, ընկերության թեման, մարդկանց խաղաղության ձգտումը։

Փաստագրական գիրքը լույս է տեսել Ռուսաստանի Դաշնությունում հրապարակվող «Ժամ» ամսագրի գլխավոր խմբագիր Աննա Գիվարգիզյանի նախաձեռնությամբ։ Գիրքը լույս է տեսել Մոսկվայի «Տպարան» հրատարակչությունում։ Նկարիչ՝ Գագիկ Սիրավյան։


== Մեջբերումներ ==


== Ծանոթագրություններ ==


== Արտաքին հղումներ ==
«Карабахский дневник» презентован в Москве
Ալգոլ (անվանում)

Անվան այլ կիրառումների համար տե՛ս՝ Ալգոլ (այլ կիրառումներ)Ալգոլ, մի շարք ծրագրավորման լեզուների կրճատ անվանումը։ Կազմված է անգլ.՝ algorithmic և language (ալգորիթմական) և (լեզու) բառերի սկզբնատառերից։ Մշակել են տարբեր երկրների մի խումբ գիտնականներ 1958–1960 թթ.։ 1960 թ. հունվարին Փարիզում կայացած միջազգային խորհրդակցությունում ըևդունված լեզվի վերջնական ձևը ստացել է «Ալգոլ–60» անվանումը (ի տարբերություն նախնականի, որն անվանվում էր «Ալգոլ–58»)։
Ալգոլի հիմնական սիմվոլներն են՝ տասնորդական թվանշանները, լատինական այբուբենի փոքրատառերն ու մեծատառերը, կետադրական նշանները, մաթեմատիկական և տրամաբանական գործողությունների նշանները, այլ հատուկ նշաններ և մի քանի անգլերեն բառեր, մասնավորապես՝ begin և end (սկիզբ և վերջ)։ Ալգոլի հիմնական սիմվոլներից որոշակի կանոններով կազմվում են կոնստրուկցիաներ՝ թվեր և արտահայտություններ (թվաբանական, տրամաբանական ևն), նկարագրություններ, ծանոթագրություններ, օպերատորներ, որոնք, իրենց հերթին, հիմնական սիմվոլների զուգակցությամբ կազմում են ավելի բարդ օպերատորներ ևն։Ալգոլով տրված ալգորիթմն անվանում են ալգոլ–ծրագիր։ Հատուկ ծրագրի օգնությամբ այն փոխակերպվում է կոնկրետ թվանշանային հաշվողական մեքենայի լեզվով ծրագրի։
Գաղտրիկ

Գաղտրիկ (լատ.՝ Borago), գաղտիկուր, թարթիկ, գաղտրիկազգիների ընտանիքի միամյա խոտաբույսերի ցեղ։ Հայտնի է 2(3), ՀՀ-ում՝ 1 տեսակ՝ գաղտրիկ դեղատու լատ.՝ B.officinalis, որը բերովի մշակաբույս է, հանդիպում է նաև որպես մոլախոտ՝ բնակավայրերի մոտ։ Ցողունը ճյուղավորվող է, մազմզոտ, բարձրությունը՝ 40-80 սմ։ Տերևները մսոտ են, ամբողջական, կնճռոտ՝ վարունգի բույրով։ Ծաղկաբույլը միակողմանի ոլորք է, ծաղիկները՝ բաց կապտավուն։ Ծաղկում է հունիսին։ Պտուղը քառընկուզիկ է։ Դեղաբույս է. տերևների եփուկն ունի միզամուղ, քրտնաբեր, պատող և փափկեցնող հատկություններ։ Սերմերը պարունակում են մինչև 32 % ձեթ։ Մատղաշ տերևներն ուտելի են (աղցան, խավարտ, մածնաբրդոշ և այլն)։ Մեղրատու է և գեղազարդիչ։
(4936) Բուտակով

(4936) Բուտակով (անգլ.՝ Butakov), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,275957 ա. մ., առավելագույնը մոտենում է 1,9898 ա. մ. հեռավորության վրա և հեռանում 2,5622 ա. մ.։ Արեգակի շուրջ մեկ ամբողջական պտույտ է կատարում 1254,14 երկրային օրվա ընթացքում, իր ուղեծրով շարժվելով միջինում 0,28705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4936) Բուտակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեհդի Բենատիա

Մեհդի Բենատիա (արաբ․՝ مهدي بنعطية‎‎, ապրիլի 17, 1987(1987-04-17), Courcouronnes), մարոկկացի ֆուտբոլիստ, Բավարիա ֆուտբոլային ակումբի և Մարոկկոյի ազգային հավաքականի պաշտպան։


== Կարիերա ==
2010 թվականի փետրվարի 3-ին Ուդինեզեն պայմանագիր կնքեց Մեհդիի հետ, սակայն իտալական թիմին վերջինս միացավ միայն հաջորդ ամռանը։
2013 թվականի հուլիսի 5-ին իտալական Ռոման հայտարարեց մարոկկացի պաշտպանի ձեռք բերման մասին, տրանսֆերի դիմաց Ռոման Ուդինեզեին վճարեց 13.5 միլիոն եվրո։
2014 թվականի օգոստոսի 28-ին Մյունխենի Բավարիան հայտարարեց, որ 5 տարվա պայմանագիր է կնքել Բենատիայի հետ։


== Ծանոթագրություններ ==
Ստրակոնիցեի շրջան

Ստրակոնիցեի շրջան (չեխ․՝ Okres Strakonice), շրջան Չեխիայի Հարավային Բոհեմիայի երկրամասում։ Վարչական կենտրոնն է Ստրակոնիցե քաղաքը։ Տարածքը 	1032,1 կմ² է։ Բնակչությունը 2020 թվականի տվյալներով կազմում է 70 772 մարդ։ Շրջանի կազմի մեջ է մտնում 112 համայնք։


== Ծանոթագրություններ ==
Աստերոիդների ցանկ (304501-304600)

Աստերոիդների ցանկ (304401-304500)  • Աստերոիդների ցանկ  • Աստերոիդների ցանկ (304601-304700)
 Աստերոիդների ցանկ (304401-304500)  • Աստերոիդների ցանկ  • Աստերոիդների ցանկ (304601-304700)
Ամիենի ռազմագործողություն

Ամիենի ռազմական օպերացիա 1918 (անգլո-ֆրանսիական զորքերի օգոստոսի 8–13)՝ առաջին համաշխարհային պատերազմի ժամանակ Ֆրանսիայի Ամյեն քաղաքում դաշնակիցների լայնամաշտաբ հարձակումները ընդդեմ գերմանական զորքերի։ Մերձավոր նպատակը Ամյենի ստրատեգրական ելուստի վերացումն ու Փարիզ-Կալե երկաթուղին գերմանական հրետանու գնդակոծումից պաշտպանելն էր։
Անգլո-ֆրանսիական զորքերը, ջախջախելով գերմանական 16 հետևակային դիվիզիա, օգոստոսի 8-ին 30 կմ ճակատով 11 կմ խորացան գերմանական պաշտպանության մեջ։ Օգոստոսի 13-ին դաշնակից զորքերն առաջացան ևս 8-9 կմ։ Գերմանական զորքերը դուրս մղվեցին Ամիենի ելուստից։ Նոյեմբերին Գերմանիան անձնատուր եղավ։ Է. Լյու-դենդորֆը օգոստոսի 8-ն անվանեց.


== Ծանոթագրություններ ==


== Գրականություն ==
Անգլերեն

Dancocks, Daniel G. Spearhead to Victory — Canada and the Great War. — Hurtig Publishers, 1987.
McWilliams, James and Steel, R. James. Amiens — Dawn of Victory. — Dundurn Press, 2001.
Schreiber, Shane B. Shock Army of the British Empire — The Canadian Corps in the Last 100 Days of the Great War. — Vanwell Publishing Limited, 2004.
Mccluskey, Alistar. Amiens 1918: The Black Day of the German Army. — Osprey Publishing, 2008.
Christie, Norm. For King & Empire, The Canadians at Amiens, August 1918. — CEF Books, 1999.Ռուսերեն

Всемирная история: в 24-х тт. — Т. 19. Первая мировая война/Бадан А. Н., Войнич И. Е., Волчек Н. М. и др. — Мн.: Литература, 1997.
Мировые войны XX века: в 4 кн. Кн. 1: Первая мировая война: ист. очерк / Ин-т всеобщей истории. — М.: Наука, 2002.
Мировые войны XX века: в 4 кн. Кн. 2: Первая мировая война: док. и материалы / Ин-т всеобщей истории. — М.: Наука, 2002.
Պուշկարշչինա (գյուղ, Նեդրիգայլովի շրջան)

Պուշկարշչինա (ուկրաիներեն՝ Пушкарщина), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Պուշկարշչինա գյուղում բնակվում էր 53 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կինը, որը հեռացավ

«Կինը, որը հեռացավ» (թագալերեն Ang Babaeng Humayo), ֆիլիպինյան դրամատիկական ֆիլմ, որը նկարահանել է Լավ Դիասը։ Կինոնկարի համաշխարհային պրեմիերան կայացել է 2016 թվականի սեպտեմբերի 9-ին Վենետիկի 73-րդ փառատոնի ժամանակ, որտեղ այն ստացել է «Ոսկե առյուծ» «Լավագույն ֆիլմ» անվանակարգում։ Ֆիլմը պատմում է Հորացիա Սոմորոստրո անունով մի կնոջ մասին, ում համար կյանքը դարձել է անտանելիորեն ծանր և տանջալից։


== Դերակատարներ ==
Չարո Սանթոս-Կոնսիո՝ Հորացիա Սոմորոստրո
Ջոն Լլոյդ Քրուզ՝ Օլանդա
Մայքլ դե Մեսա՝ Ռոդրիգո Տրինիդադ
Նինո Բուենկոմինո
Շարմեն Չենտեներո Բուենկոմինո
Մարջ Լորիկո
Մեյեն Էստաներո
Ռոմելին Սալե
Լաո Ռոդրիգես
Ջին Ջուդի Խավիեր
Կակաի Բաուտիստա


== Ճանաչում ==


== Ծանոթագրություններ ==
Սիսիանի ջրանցք

Սիսիանի ջրանցք, Սպանդարյանի ջրանցք, ջրանցք Հայաստանի Սյունիքի մարզում։ Սկիզբ է առնում Շառաչող գետի ձախ ափից և հոսում դեպի հարավ–արևելք։ Ոռոգում է Սյունիքի մարզի հողերը։ Ոռոգման համակարգի երկարությունը 40 կմ է։


== Ծանոթագրություններ ==
Բար Էբենհաուզեն

Բար Էբենհաուզեն  (գերմ.՝  Baar-Ebenhausen), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։ Բնակչությունը կազմում է 4884 մարդ (դեկտեմբերի 31, 2010) ։ Զբաղեցնում է 14,80 կմ² մակերես։ Պաշտոնական կոդ՝ 09 7 78 202։
Համայնքը ստորաբաժանվում է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Շպանցիրֆեստ

Շպանցիրֆեստ  (խորվ.՝ Špancirfest), փողոցային թափառական արտիստների փառատոն, որն անց է կացվում ամեն տարվա աշնան սկզբին Վարաջինում, Խորվաթիայում։ Խորվաթերեն այն նշանակում է «փողոցային փառատոն»։ Անվանումը ծագում է գերմաներեն լեզվից․ spazieren — թափառել, Fest — փառատոն։
10 օր քաղաքի ողջ կենտրոնը դառնում է բեմ շատ երկրների փողոցային արտիստների համար։ Այստեղ գալիս են աճպարարներ, երգիչներ, ծաղրածուներ, հումորիստներ, տիկնիկային թատրոնի խմբեր, երաժիշտներ։ Փառատոնը սովորաբար բաժանվում է մի քանի իմաստային փուլերի․

փողոցային զվարճանքներ: Փողոցային երաժիշտներ, աճպարարներ, ակրոբատներ, ֆոկուսնիկներ
երաժշտական համերգներ երաժշտության լուրջ սիրահարների համար
մանկական թատերական ներկայացումներ
թատերական ներկայացումներ մեծահասակների համարԱյդ ժամանակ քաղաքի փողոցներում անցկացվում է ժողովրդական արտադրության ցուցահանդես-վաճառք (մեղր, ժանյակ, փայտաշեն պատրաստվածքներ, գինի), հին արհեստների ցուցադրում, վաճառվում են հին բաղադրատոմսերով պատրաստված թխվածքներ։


== Հղումներ ==
Официальный сайт (խորվ.)
Ալեքսանդրովկա (գյուղ, Պավլովսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դելֆին (այլ կիրառումներ)

Դելֆին, կարող է վերաբերել՝

Դելֆին - կաթնասունների դասին պատկանող կենդանի
Դելֆին - բատերֆլայ լողաոճի տարատեսակ
Դելֆին - համաստեղություն հյուսիսային երկնքում, երկնային հասարակածի մոտ
ԱՈՒ220Մ

ԱՈւ220Մ կամ «Բայկալ», ռուսական հեռակառավարվող ռազմական համակարգ՝ Կենտրոնական գիտահետազոտական ինստիտուտի (ЦНИИ) «Բուրեվեստնիկի» կատարելագործած 57 մմ 2Ա91 թնդանոթով։
ԱՈՒ-220Մ-ը ստեղծվել է հեռակառավարվող հրետանային հրանոթների տեսքով, որը նախատեսված է հեռանկարային և ժամանակակից ռազմական մեքենաների համար՝ մոտոհրաձգային և դեսանտային ստորաբաժանումների հրազենային հզորությունը բարձրացնելու նպատակով։ 57 մմ 2Ա91 թնդանոթի ռազմամթերքի հզորությունը թույլ է տալիս մարտադաշտում հարված հասցնել մեծաթիվ զրահապատ օբյեկտների։ Թնդանոթն իրենից ներկայացնում է Ց-60 զենիթահրետանային կոմպլեքսի կատարելագործված տարբերակը։
ԱՈՒ220Մ-ը բացի 57 մմ թնդանոթից և 7,62 մմ գնդացրից՝ իր մեջ ներառում է նաև հրաձգությունը կարգավորող համակարգ՝ թիրախը հայտնաբերելու և ընթացքի ժամանակ կրակահերթերը վերահսկելու համար։ Հրաձգությունը կարգավորող համակարգը կազմված է նշանոցային կոմպլեքսից, լազերային հեռաչափից և թնդանոթի երկհարթակ ստաբիլիզատորից։
Հեռակառավարվող համակարգն առաջին անգամ ցուցադրվել է 2015 թվականին Մոսկվայում՝ «Армия-2015» ռազմատեխնիկական միջազգային ցուցահանդեսում և Աբու Դաբիում՝ IDEX 2015-ում։


== Մարտավարա-տեխնիկական բնութագիր ==

Երկարություն 5820
Լայնություն 2100
Բարձրություն 1300
Նշանառության անկյուն, ըստ աստիճանի
հորիզոնական 360
ուղղահայաց −5…+75
Թնդանոթ 2Ա91
Փամփուշտ 57×348 мм SR
Էներգիա1400 кДж
Փամփուշտի արագաձգություն, 120 կրակ./րոպ.
Հրաձության հասողությունը,  12 000 մ
Արկի սկզբնական արագություն, 1000 մ/վ
Մարտական լրակազմ, կրակ. 80


== Ծանոթագրություններ ==


== Արտաքին հղումներ ==
ԱՈւ220Մ-ը արտադրողի կայքէջում Archived 2020-01-21 at the Wayback Machine.
Հունաստանի ֆուտբոլի առաջնություն 1964-1965

Հունաստանի ֆուտբոլի առաջնություն 1964-1965, Հունաստանի 29-րդ ֆուտբոլի առաջնությունը։ Մրցաշարի չեմպիոն է դարձել «Պանաթինաիկոսը»։ Մրցաշարին մասնակցել է 16 թիմ։


== Ակումբ-Քաղաք ==


== Արտաքին հղումներ ==
Հունաստանի առաջնությունը rsssf.com կայքում
Lean On

«Lean On», ամերիկյան Major Lazer խմբի և ֆրանսիացի երաժշտական պրոդյուսեր DJ Snake-ի երգը, որում իր մասնակցությունն ունի դանիացի երգչուհի MØ-ն։ Այն թողարկվել է 2015 թվականի մարտի 2-ին՝ որպես Major Lazer-ի «Peace Is the Mission» կոչվող երրորդ ալբոմի առաջին սինգլ։ Երգը գրվել է MØ-ի, Diplo-ի, DJ Snake-ի, Ֆիլիպ Մեքսեպերի և Tchami-ի կողմից։


== Տեսահոլովակ ==
Երգի տեսահոլովակը, որի ռեժիսորն է Թիմ Էրեմը, նկարահանվել է Հնդկաստանում և ներկայացվել է 2015 թվականի մարտի 23-ին։


== Ռեմիքս ==
Երգի պաշտոնական ռեմիքսը թողարկվել է 2015 թվականի հուլիսի 17-ին Major Lazer-ի SoundCloud-ի էջում։ Ռեմիքս տարբերակում իր մասնակցությունն ունի նաև ամերիկացի R&B/հիփ հոփ երգիչ Ty Dolla Sign-ը, ով իր հատվածը կատարում է երգի հենց սկզբում։
Ռեմիքսը դրական արձագանքներ է ստացել երաժշտական քննադատների կողմից։ «Complex» ամսագրի լրագրող Զաք Ֆրայդենլանդը գրել է, որ չնայած երգի օրիգինալ տարբերակը արդեն ինքնին գրավիչ էր, սակայն Ty Dolla Sing-ը իր ռեմիքսով ավելի գրավիչ է դարձնում այն։ «The Fader» ամսագրի լրագրող Էլիաս Լեյթը նույնպես դրական արձագանք է տվել, գրելով, որ Ty Dolla Sign-ը երգին ավելացնում է «լրացուցիչ հյութալիություն»։


== Երգացանկ ==
Թվային ներբեռնում«Lean On» – 2։56Թվային ներբեռնում - Ռեմիքսների մինի ալբոմ«Lean On» (ռեմիքս Dillon Francis-ից և Jauz-ից) (MØ-ի և DJ Snake-ի մասնակցությամբ) — 4:38
«Lean On» (CRNKN Remix) (MØ-ի և DJ Snake-ի մասնակցությամբ) — 3:24
«Lean On» (Ephwurd and ETC!ETC! Remix) (MØ-ի և DJ Snake-ի մասնակցությամբ) (US non-enter) — 3:18
«Lean On» (Fono Remix) (MØ-ի և DJ Snake-ի մասնակցությամբ) — 5:09
«Lean On» (Malaa Remix) (MØ-ի և DJ Snake-ի մասնակցությամբ) — 6:17
«Lean On» (Moska Remix) (MØ-ի և DJ Snake-ի մասնակցությամբ) — 4:07
«Lean On» (Daktyls Interlude Edit) (MØ-ի և DJ Snake-ի մասնակցությամբ) — 1:56
«Lean On» (Tiësto and MOTi Remix) (MØ-ի և DJ Snake-ի մասնակցությամբ) — 4:56
«Lean On» (ռեմիքս J Balvin-ից և Farruko-ից) — 3:51
«Lean On» (Full Tilt Remix)"- 4:03
«Lean On» (UWM Mix) (MØ-ի և DJ Snake-ի մասնակցությամբ) — 3:39
«Lean On» (Ultimix By HOOYEAH!) (MØ-ի և DJ Snake-ի մասնակցությամբ) — 4:39
«Lean On» (Funkymix By R2) (MØ-ի և DJ Snake-ի մասնակցությամբ) — 4:43
«Lean On» (X-Mix Urban) (MØ-ի և DJ Snake-ի մասնակցությամբ) — 4:45
«Lean On» (X-Mix Chartbusters) (MØ-ի և DJ Snake-ի մասնակցությամբ) — 4:12
«Lean On» (Dimitri Vegas & Like Mike Remix) (MØ-ի և DJ Snake-ի մասնակցությամբ) — 3: 02


== Հիթ-շքերթներ և հավաստագրեր ==


=== Հավաստագրեր ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Լա Լիգա 1930-31

1930-1931 թվականների Պրիմերա Դիվիզիոնի մրցաշրջանը, որը երրորդն էր էր, սկսվել է 1930 թվականի դեկտեմբերի 7-ին և վերջացել է 1930 թվականի ապրիլի 5-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 384 գոլ։ Մրցաշրջանի հաղթող է դարձել Ատլետիկ Բիլբաոն երկրորդ անգամ։


== Մասնակից ակումբներ ==


== Ակումբենրի քարտեզ ==


== Մրցաշարային աղյուսակ ==


== Արդյունքների աղյուսակ ==


== Պիչիչի մրցանակ և Լա Լիգայի լավագույն ռմբարկուներ ==
Նշում. Այս տարի ոչ մի տարբերություն չի եղել Լա Լիգայի լավագույն ռմբարկուների և Պիչիչիի մրցանակակիրների միջև


== Արտաքին հղումներ ==
Լա Լիգայի կայքէջ
Ռեալ Մադրիդ ընդ Բարսելոնա
Թահար (գետ)

Թահար, գետ Հայկական լեռնաշխարհում, Արածանիի ավազանում։ Հոսում է Դերսիմի շրջանի տարածքով։


== Ծանոթագրություններ ==
The One (The Chainsmokers)

"The One", The Chainsmokers-ի ձայնագրած երգ։ Այն ձայնագրվել է Memories...Do Not Open (2017) առաջին ստուդիական ալբոմի համար։ Երգը թողարկվել է որպես ալբոմի առաջին գովազդային սինգլ 2017 թվականի մարտի 27-ին։ Այն գրվել է։ Սքոթ Հարիսի և Էմիլի Ուորենի հետ միասին։


== Նախապատմություն ==
The Chainsmokers-ների մնացած երգերի համեմատ այս երգի տեմպը դանդաղեցվել է։ Այն երգում է Էնդրյու Թագարթը։ YourEDM-ն երգը նկարագրել է որպես   մեղմ երգ, որը "սկսվում է բալլադով և որոշիչ պահին, բասի ուղեկցությամբ, թեթևակի փոխվում EDM-ի"։ MTV նկարագրել է այն որպես "տխուր բաժանման երգ"։


== Հիթ շքերթներ ==


=== Շաբաթական հիթ շքերթներ ===


=== Տարեվերջյան հիթ շքերթներ ===


== Հավաստագրումեր ==


== Ծանոթագրություններ ==
Լիբերիա (գավառ)

Անվան այլ կիրառումների համար տե՛ս՝ Լիբերիա (այլ կիրառումներ)Լիբերիա (իսպ.՝ Liberia), գավառ Կոստա Ռիկայի Գուանակաստե նահանգում։


== Աշխարհագրություն ==
Գտնվում է նահանգի կենտրոնական մասում։ Հյուսիս-արևելքում սահմանակից է Ալախուելա նահանգի հետ, արևմուտքում ողողվում է Խաղաղ օվկիանոսի ջրերով (Պապագայո ծոց)։ Վարչական կենտրոնը Լիբերիա քաղաքն է։
Բնակչությունը ըստ 2011 թվականի տվյալների կազմում է 62 987 մարդ։ Տարածքը՝ 1436,47 կմ²։


== Շրջաններ ==
Գավառը բաժանված է 5 շրջանների՝

Լիբերիա
Կանյաս Դուլսես
Մայորգա
Նակասկոլո
Կուրուբանդե


== Ծանոթագրություններ ==
(4034) Վիշնու

(4034) Վիշնու (անգլ.՝ Vishnu), աստերոիդ ապոլոնի ընտանիքում։ Հայտնաբերվել է 1986 թվականի օգոստոսի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,059598 ա. մ., առավելագույնը մոտենում է 0,5891 ա. մ. հեռավորության վրա և հեռանում 1,5301 ա. մ., իսկ Երկրի ուղեծրին Վիշնու աստերոիդը նվազագույնը մոտենում է 0,0191 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 398,39 երկրային օրվա ընթացքում, իր ուղեծրով շարժվելով միջինում 0,903634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4034) Վիշնու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (129701-129800)

Աստերոիդների ցանկ (129601-129700)  • Աստերոիդների ցանկ  • Աստերոիդների ցանկ (129801-129900)
 Աստերոիդների ցանկ (129601-129700)  • Աստերոիդների ցանկ  • Աստերոիդների ցանկ (129801-129900)
Ստորին Կումոզերկա

Ստորին Կումոզերկա (ռուս.՝ Нижняя Кумозерка), գետ Ռուսաստանում, հոսում է Կարելական ինքնավար հանրապետությունում։ Թափվում է Ստորին Կում լիճ Կուզեմա։ Գետի երկարությունը 10 կմ է, ավազանի տարածքը 180 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սպիտակ ծովի ավազան է, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000712102000002322
Հիդրոլոգիական ուսումնասիրությունների կոդը - 102000232
Ավազանի կոդը - 02.02.00.007
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քրիստոֆանո Ալլորի

Քրիստոֆանո Ալլորի (իտալերեն՝ Cristofano Allori, հոկտեմբերի 17, 1577, Ֆլորենցիա - ապրիլի 1, 1621(1621-04-01)[…], Ֆլորենցիա), իտալացի գեղանկարիչ։  


== Կենսագրություն ==
Եղել է Ֆլորենցիայի ուշ Մաներիզմի դպրոցի իտալացի նկարիչ, ով հիմնականում նկարել է դիմանկարներ և կրոնական առարկաներ։ Ալլորին ծնվել է Ֆլորենցիայում և իր առաջին նկարչական դասերը ստացել է իր հորից` Ալեսանդրո Ալորիյից, բայց դժգոհ լինելով, վերջինիս անատոմիական ծանր նկարներից և սառը գույններից նա ընդունվել է Գրեգորիո Պագանիյի ստուդիան, որը ուշ Ֆլորենցիական առաջատարներից մեկն էր, ով փորձում էր միավորել Վենետիկցիների հարուստ գույնները ֆլորենտացիների նկարչական ոճի հետ։ Ալորին նաև աշխատել է Չիգոլիյի ղեկավարությամբ։  
Դեռևս երիտասարդ տարիներին նա դարձել է Մեդիչիների դատարանի դիմանկարիչ, չնայած, որ նրա առաջադրանքների մեծ մասը կամ նրա նախորդի` Բրոնձինոյի աշխատանքների պատճենն էին կամ այդ դիմանկարներում կար այլ նկարիչների մասնակցությունը։  
Նրա նկարները աչքի էին ընկնում բնության հետ իրենց մոտ կապով և իրենց կատարման տեխնիկական կատարելությամբ։ Նրա տեխնիկական հմտությունը ցույց է տրվել այն փաստով, որ մի քանի պատճենները որ նա արել է Կորեջոյի նկարներից, համարվել են հենց Կորեջոյի կողմից արված պատճեններ։ Նրա ծայրահեղ պահանջկոտությունը սահմանափակել է իր աշխատանքների թիվը։ Որոշ օրինակները կարելի է տեսնել Ֆլորենցիայում և այլուր։ Նրա ամենահայտնի աշխատանքը իր օրերից մինչև այսօր «Հուդիթը Հոլոֆեռնեսի գլխի հետ» նկարն է։ Դա ունի առնվազն երկու տարբերակ, առաջին տարբերակը պահվում է Բրիտանական Թագավորական Հավաքածուում, որը թվագրվել է 1613 թվականին, մեկ այլ պենտիմենտիյով։ Պիտիյի 1620 թվականի տարբերակը Ֆլորենցիայում հայտնի է և գոյություն ունեն դրա մի քանի պատճեններ, որոնք արվել են ստուդիայում և այլ նկարիչների կողմից։
Ֆլորենցիայում` Պիտտիյում գտնվող 1620 թվականի տարբերակը ավելի հայտնի է, և կան մի քանի պատճեններ կատարված ստուդիայի և այլ ձեռքերով։ Ֆիլիպպո Բալդինուչիյի գրեթե ժամանակակից կենսագրության համաձայն, «Հուդիթ» մոդելը նրա նախկին սիրուհին էր, գեղեցիկ «Լա Մացաֆիրան», որը նույնպես պատկերված է նրա «Մագդաղալինում», Օլոֆերնի գլուխը ինքնադիմանկար է, իսկ աղախինը՝ «Լա Մացաֆիրայի» մայրն է։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Orazio and Artemisia Gentileschi, a fully digitized exhibition catalog from The Metropolitan Museum of Art Libraries, which contains material on Cristofano Allori (see index)
Գրիդնևո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԳրիդնևոԳրիդնևո (ռուս.՝ Гриднево), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկիր (թերթ)

Անվան այլ կիրառումների համար տե՛ս՝ Երկիր (այլ կիրառումներ)«Երկիր», հասարակական-քաղաքական, տնտեսական և գրական շաբաթաթերթ, Հնչակյան կուսակցության օրգան։ Հրատարակվել է Ադաբազարում և Կ. Պոլսում, 1910-1911 թթ․-ին։
Արտոնատեր՝ Մ. Թերզյան, խմբագիրներ՝ Ասո (Տ. Օտյան), Ա. Կենճյան, Բանվոր (Ե. Թոփուզյան)։
Քարոզել է ցարիզմի և թուրքական բռնատիրության դեմ ազգային հեղափոխության գաղափարը։ Քննադատել է «Հայաստանն առանց հայերի» ռուսական հետադիմական քաղաքականությունը, հանդես եկել հօգուտ Օսմանյան կայսրության կազմի մեջ մտնող ժողովուրդների ինքնորոշման և իրավահավասարության իրավունքի, դատապարտել երիտթուրքական կառավարության հակահայկական ձեռնարկումները, մասնավորապես՝ հայ գյուղացիության հողազրկման ասպարեզում։ «Երկիր» ժողովրդի տնտեսական ինքնուրույնությունից է բխեցրել քաղաքական անկախությունը, անդրադարձել է հայաբնակ գավառների տնտեսական և հասարակական կացությանը, մասամբ՝ քաղաքների բանվորությանը հետաքրքրող խնդիրներին։ հեղափոխական պայքարի քարոզին զուգընթաց միամտորեն ակնկալել է Օսմանյան կայսրության վերածնվելը «նորագույն պետության, ուր տիրեր բաղկացուցիչ ազգերի հավասարությունը և եղբայրակցությունը»։
Տպագրությունը վերսկսել է 1919-1922 թվականներին։ Խմբագիրներ՝ Վ․ Զեյթունցյան, Տ․ Գալճյան, Է․ Չոփուրյան։ Արտացոլել է Մերձավոր Արևելքի քաղաքական իրավիճակը, հույն-թուրքական պատերազմը, Կիլիկիայի ու Զմյուռնիայի դեպքերը, Կ․ Պոլսի հայության արտագաղթը, քննադատել արևմտյան երկրների դիվանագիտությունը։ «Երկիր»-ը ողջունել է սովետական կարգերի հաստատումը Հայաստանում, օգնել ամրապնդելու գաղութի կապը հայրենիքի հետ, հանդես է եկել դաշնակցության գաղափարախոսության և գործունեության դեմ։ Տպագրել է Վլադիմիր Իլիչ Լենինի ճառը Սովետների IX համագումարում, «Մարտնչող մատերիալիզմի մասին» հոդվածը, նյութեր Անդրկովկասի Ֆեդերացիայի կազմավորման վերաբերյալ, հայ հեղինակների ստեղծագործություններ, թարգմանություններ։
Նիկոլայ Մորդվինով

Նիկոլայ Դմիտրևիչ Մորդվինով (փետրվարի 2 (15), 1901, Յադրին, Yadrinsky Uyezd, Կազանի գուբերնիա, Ռուսական կայսրություն - հունվարի 26, 1966(1966-01-26), Մոսկվա, ՌԽՖՍՀ, ԽՍՀՄ), ռուս խորհրդային դերասան։ ԽՍՀՄ ժողովրդական արտիստ (1949)։
1925 թվականվին ընդունվել է Յու․ Ա․ Զավադսկու ղեկավարած ստուդիան, որը 1927 թվականին վերակազմավորվել է թատրոն-ստուդիայի։ 1936 թվականից խաղացել է Դոնի Ռոստովի Մ․ Գորկու անվան, 1940 թվականից՝ Մոսկվայի Մոսսովետի անվան թատրոններում։ Առաջին դերերից են՝ Ռիչարդ (Շոուի «Սատանայի աշակերտը»), Պետրուչչո (Շեքսպիրի «Անսանձ կնոջ սանձահարումը»)։ Մորդվինովը ստեղծել է հերոսաողբերգական և ուժեղ մարդկանց կերպարներ՝ Օթելլո, Լիր (Շեքսպիրի «Օթելլո», «Լիր արքա»), Օգնև (Կոռնեյչուկի «Ռազմաճակատ»), Զաբրոդին (Շտոկի «Լենինգրադյան պողոտա»)։ Լավագույններից է Արբենինի դերակատարումը, որը խաղացել է կինոյում (1941), ապա՝ թատրոնում (1952, 1963, լենինյան մրցանակ, 1965)։ ԽՍՀՄ պետական մրցանակներ (1942, 1949, 1951)։


== Ծանոթագրություններ ==
(769) Տատյանա

(769) Տատյանա (անգլ.՝ Tatjana), աստերոիդ աստերոիդների հիմնական գոտում։ Հայտնաբերվել է 1913 թվականի հոկտեմբերի 6-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,168116 ա. մ., առավելագույնը մոտենում է 2,5814 ա. մ. հեռավորության վրա և հեռանում 3,7548 ա. մ.։ Արեգակի շուրջ մեկ ամբողջական պտույտ է կատարում 2059,68 երկրային օրվա ընթացքում, իր ուղեծրով շարժվելով միջինում 0,174784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(769) Տատյանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դարեն Լինն Բոուսման

Դարեն Լինն Բոուսման (հունվարի 11, 1979(1979-01-11), Overland Park, Ջոնսոն շրջան, Կանզաս, ԱՄՆ), ամերիկացի կինոռեժիսոր, սցենարիստ և պրոդյուսեր։


== Կենսագրություն ==
Դարեն Լինն Բոուսմանը ծնվել է 1979 թվականի հունվարի 11-ին Կանզասում։ Նրա ծնողներն էին Նենսին և Լինն Բոուսմանը։ 
2008 թվականի հոկտեմբերի 4-ին նշանվել է Լորա Բոուսմանի հետ, իսկ 2010 թվականի հունվարի 2-ին նրանք ամուսնացել են։ Առավել հայտնի է որպես «Սղոց 2», «Սղոց 3», «Սղոց 4», «Սղոց․ Պարույր» ֆիլմերի ռեժիսոր։


== Ֆիլմագրություն ==
2000 - «Թիթեռի երազանքները» (ռեժիսոր, սցենարիստ)
2001 - «Նույնականության կորուստ» (ռեժիսոր, սցենարիստ)
2005 - «Սղոց 2» (ռեժիսոր, սցենարիստ)
2006 - «Սղոց 3» (ռեժիսոր)
2006 - «Ռիպո․ Գենետիկական օպերա (կարճամետրաժ ֆիլմ)» (ռեժիսոր)
2007 - «Սղոց 4» (ռեժիսոր)
2008 - «Ռիպո․ Գենետիկական օպերա» (ռեժիսոր, պրոդյուսեր)
2008 - «Վախն ինչպես կա» (ռեժիսոր)
2010 - «Մայրության օր» (ռեժիսոր)
2011 - «11-11-11» (ռեժիսոր, սցենարիստ)
2011 - «90» (ռեժիսոր)
2012 - «Սատանայական պարահանդես» (ռեժիսոր, պրոդյուսեր)
2012 - «Հոպոպներ» (ռեժիսոր, պրոդյուսեր)
2013 - «Էմիլի Օտեմ․ Պայքարիր, ինչպես աղջիկը» (ռեժիսոր, սցենարիստ)
2014 - «Սատանայական պարահանդես 2» (ռեժիսոր)
2014 - «Անգելուս» (ռեժիսոր, սցենարիստ)
2014 - «Սրբապղծություն» (ռեժիսոր)
2015 - «Հրեշների քաղաք» (ռեժիսոր)
2016 - «Աբատուար․ Վախի լաբիրինթոս» (ռեժիսոր)
2018 - «Սուրբ Ագատա» (ռեժիսոր)
2020 - «Սղոց․ Պարույր» (ռեժիսոր)
2020 - «Սպանիր ինձ» (ռեժիսոր)


== Ծանոթագրություններ ==


== Արտաքին հղումներ ==
Պաշտոնական կայք
Ագրարային ճգնաժամ

Ագրարային ճգնաժամեր, գերարտադրության ճգնաժամեր կապիտալիստական գյուղատնտեսության մեջ
Բնութագրվում են գյուղատնտեսական ապրանքների չիրացված պաշարների կուտակման, մանր ու միջին ապրանքարտադրողների քայքայման և ունեզրկման պրոցեսի արագացմամբ, ագրարային գերբնակչության ավելացումով, ֆերմերների եկամտի և գյուղատնտեսական բանվորների աշխատավարձի կրճատմամբ։ Արդյունաբերական ճգնաժամերի համեմատությամբ Ագրարային ճգնաժամերն ունեն իրենց առանձնահատկությունները, ավելի տևական են (1873-ին Արևմտյան Եվրոպայում և Ռուսաստանում, ապա ԱՄՆ-ում բռնկված Ագրարային ճգնաժամը շարունակվեց մինչև 90-ական թթ. կեսերը)։ Ագրարային շգնաժամերն ազդում են կապիտալի շրջանառության ցիկլի վրա՝ երկարաձգելով արդյունաբերական ճգնաժամերը և լճացումը։ Ընկնում են գյուղատնտեսական ապրանքների գները, վերանում է ռենտայի սովորական աղբյուրը(գերշահույթը)։ Ռենտան վճարվում է գյուղատնտեսական բանվորների աշխատավարձի, միջին շահույթի հաշվին, որն ավելի է երկարաձգում ագրարային ճգնաժամը։ Նրանց տևականության վրա ազդում են նաև բնական պայմանների առանձնահատկությունները։ Պետական-մոնոպոլիստական կապիտալիզմի ժամանակ պետությունը ձեռնարկում է հակաճգնաժամային միջոցառումներ՝ ձգտելով սահմանարձակել գյուղատնտեսական արտադրությունը և պահպանել գների մակարդակը։ Սակայն գյուղատնտեսական ապրանքների գների մակարդակը պահպանելու քաղաքականությունը դանդաղեցնում է արտադրությունը կրճատելու պրոցեսը։ Խոշոր տնտեսությունները միջոցներ ստանալով պետությունից ինտենսիվացնում են գյուղատնտեսական արտադրությունը։ ԱՄՆ-ում 1965-ին՝ 1950-ի համեմատությամբ ցանքատարածությունները կրճատվել են 11%-ով, բայց հեկտարի միջին բերքատվությունն աճել է 46%-ով։ Շարունակվում է ապրանքային ավելցուկների կուտակումը, նվազում են ֆերմերների եկամուտները, ուժեղանում է մանր ու միջին ֆերմերային ու գյուղացիական տնտեսությունների քայքայումը։
Զարգացած կապիտալիստական երկրներում գյուղատնտեսության տեխնիկական հեղաշրջումը բնակչության նվազող գնողականությամբ հանդերձ ուժեղացնում է գերարտադրության ճգնաժամերի տենդենցը։ Կապիտալիզմի համաշխարհային շուկան ընդգրկող ագրարային ճգնաժամից մեծապես տուժում են տնտեսության միակողմանի զարգացմամբ երկրները, քանի որ մի կողմից սահմանափակ է նրանց արտահանած ապրանքների ցանկը, մյուս կեղմից, նրանք ստիպված են ցածր գներով վաճառել իրենց արտադրանքը։


== Աղբյուրներ ==
Վենտալյո

Վենտալյո (իսպ.՝ Ventalló, բասկ.՝ Ventallo), մունիցիպալիտետ Իսպանիայում։ Մտնում է Ժիրոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ալտ Էմպորադո շրջանում։ Նրա տարածքը զբաղեցնում է 25,1 կմ², իսկ բնակչությունը կազմում է 792 մարդ 2010 թվականի մարդահամարի տվյալների համաձայն։


== Տեսարժան վայրեր ==

		
		
		
		


== Բնակչություն ==


== Ծանոթագրություններ ==


== Աղբյուրներ ==
Ayuntamiento de Ventalló
Instituto de Estadística de Cataluña
Խաչո Պոյաճիև

Խաչո Պոյաճիև իսկական՝ Խաչատուր Պոյաճյան (հունվարի 20, 1930(1930-01-20), Սոֆիա, Բուլղարիա), հայ ռեժիսոր, պրոֆեսոր։


== Կենսագրություն ==
Խաչո Պոյաճիևը ծնվել է 1930 թվականին Բուլղարիայի մայրաքաղաք Սոֆիայում։ Սովորել է Պլովդիվի Մխիթարյան վարժարանում, Սոֆիայի համալսարանում և Սոֆիայի Թատերական բարձրագույն հաստատության ռեժիսորական բաժնում։
Զբաղվել է թատերական և հեռաստաբեմադրական աշխատանքով։ Նրա բեմադրած «Սակբեթը» մրցանակի է արժանացել Մոնտե Կարլոյի թատերական փաոատոնում։ (1978)։ Ռեժիսորական արվեստ է դասավանդել Բալկանյան համալսարանում։ 1980-ական թվականների վերջերից նկարահանվել է կինոյում և բեմադրություններ տվել։
1993 թվականին նշանակվել է Բուլղարիայի Ազգային հեռուստատեսության գլխավոր տնօրեն։


== Ծանոթագրություններ ==
Արեգնադեմ

Արեգնադեմ (մինչև 1939 թ.` Ղարաչանթա, 1939-1991 թթ.` Ազիզբեկով),
գյուղ Հայաստանի Հանրապետության Շիրակի մարզի Ամասիայի տարածշրջանում, մարզկենտրոն Գյումրիից մոտ 13 կմ հյուսիս-արևմուտք, ծովի մակերևույթից 1850 մետր բարձրության վրա։
Գյուղը հիմնադրվել է XVII դարի վերջերին և կոչվել Ղարաչանթա կամ Ներքին Ղարաչանթա։ 1939 թ. մայիսի 4-ին Բաքվի 26 կոմիսարներից Ազիզբեկովի պատվին վերանվանվել է Ազիզբեկով, իսկ 1991 թ. ապրիլի 3-ին` Արեգնադեմ։


== Բնակչություն ==
Ըստ ՀՀ 2011 թ. մարդահամարի արդյունքների` Արեգնադեմի մշտական բնակչությունը կազմել է 388, առկա բնակչությունը` 329 մարդ։ Մինչև 1988-1989 թթ. բնակեցված է եղել ադրբեջանցիներով, այնուհետ` Վրաստանից և Ադրբեջանից գաղթած, ինչպես նաև Գյումրիից և մոտակա համայնքներից տեղափոխված հայերով։
Արեգնադեմի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է հացահատիկի, ճակնդեղի մշակությամբ և անասնապահությամբ։


== Պատմամշակութային կառույցներ ==
Արեգնադեմում կա նորակառույց «Սրբատեղ» մատուռ, իսկ շրջակայքում պահպանվել է «Բադնոց» գյուղատեղին։


== Տես նաև ==
Արեգնադեմի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Արեգնադեմ գյուղի էջը CAA կայքում Archived 2011-08-20 at the Wayback Machine.
Դրակուլա (վեպ)

Անվան այլ կիրառումների համար տե՛ս՝ Դրակուլա (այլ կիրառումներ)Դրակուլա (անգլ.՝ Dracula), իռլանդացի գրող Բրեմ Սթոքերի վեպը։ Առաջին անգամ հրատարակվել է 1897 թվականին։ Գլխավոր հերոսն է ազնվական վամպիր կոմս Դրակուլան։
Թեև Սթոքերը առաջին գրողը չէր, որը դարձրել էր վամպիրին իր ստեղծագործության հերոս, վեպը ունեցել է բացառիկ ազդեցություն վամպիրական առասպելի ձևավորման և տարածման վրա՝ մատուցելով գրականության մեջ վամպիրի առավել ամբողջական նկարագրությունը մինչև 20-րդ դարը։ XX և XXI դդ. վամպիրներին նվիրված մեծ թվով գրքերն ու ֆիլմերը իրենց գոյությամբ մեծ չափով պարտական են «Դրակուլա» վեպին։ Վեպը գրված է նամակագրական ձևաչափով մի շարք օրագրերից և նամակներից վերցրած, երբեմն համալրվում է նաև լրագրողական թերթերից վերցված։ Վեպում օգտագործվել է Ջոնաթան Հարքերի, Մինա Հարքերի, Աբրահամ Վան Հելսինգի և Ռենֆիելդի օրագրերից վերցված հատվածներ։
Նախքան վեպը գրելը Բրեմը յոթ տարի ուսումնասիրել է Եվրոպական ժողովրդական բանահյուսությունները և պատմություններն արնախումների մասին։ 1890 թվականի գարնանը Բրեմը սկսում է իր աշխատանքը, ստեղծելով կերպարներ որոնք պետք է գործեին վեպում։
Գիրքը պատմում է այն մասին որ իրավաբան Ջոնաթան Հարքերը ուղևորվում է Դրակուլայի ամրոց, որպեսզի կազմի Կոմսի սեփականության փաստաթղթերը, սակայն ընկնում է ծուղակը։


== Ծանոթագրություններ ==


== Արտաքին հղումներ ==
Գրքի հայերեն աուդիոտարբերակը
Դրակուլա (հատված վեպից)(չաշխատող հղում)
Dracula, by Bram Stoker - Standard Ebooks
Բենտ-Անատ

Բենտ-Անատ (կամ Բենտանատ), եգիպտական փարավոն Ռամզես II-ի և Գլխավոր թագավորական տիկնոջ՝ Իսիտնոֆրետի ավագ դուստրը, հետագայում ինքն է դարձել հոր «Գլխավոր տիկինը»։ Նեֆերտարիի հետ միասին համարվում է Ռամզես II-ի ամենաճանաչված կինը։


== Անուն ==
Բենտ-Անատ անունը ունի սիրիական ծագում  և նշանակում է «Անատի դուստր», որը արևմտասեմական դիցարանի մարմնական սիրո և պատերազմի աստվածուհին է եղել։ Եգիպտոսում պաշտում էին այս աստվածուհուն, որտեղ այդ պաշտամունքը, հավանաբար, իրենց հետ բերել էին հիքսոսները։ Ռամզես II փարավոնը Կադեշի ճակատամարտում կռվելով խեթերի հետ, իրեն կոչել է «Անատի սիրելի»։


== Ծագում ==
Հավանաբար նա ծնվել է, երբ հայրը Սեթի I-ի իշխանակիցն էր։ Նրա հարազատ եղբայրներն են՝ Ռամզեսը, Խաեմուասը և Մերնեպտահը։
Բենտ-Անատը գլխավոր տիկին է դարձել հոր գահակալման 25-րդ տարում՝ մոր՝ Իսիտնոֆրետի մահից հետո։ Գոյություն ունի կարծիք, ըստ որի Բենտ-Անատը փարավոնից ունեցել է դուստր՝ Բենտ-Անատ Կրտսերը, որը պատկերված է QV71 դամբարանի պատին։ 

Լուքսորում Մերնեպտահի արձանի վրա գրված է «Կայսրի գլխավոր տիկին Բենտ-Անատ», հնարավոր է, որ Ռամզես II-ի թոռնուհին է, քանի որ քիչ հավանական է, որ ավագ Բենտ-Անատը լիներ Մերնեպտահի կինը, երբ նրանք երկուսն էլ վաթսունն անց էին։


=== Տիտղոսներ ===
Փարավոնի դուստր
Փարավոնի քույր
Գլխավոր թագավորական տիկին


== Մահ ==
Բենտ-Անատը մահացել է իր եղբոր՝ Մերնեպտահի կառավարման օրոք և թաղված է եղել Կայսրուհիների Հովտի QV71 դամբարում։


== Գրականություն ==
Thomas Schneider: Lexikon der Pharaonen. S. 228
Peter A. Clayton: Die Pharaonen. S. 147
T.G.H. James: Ramses II. Der große Pharao. S. 239/240
Aidan Dodson & Dyan Hilton, The Complete Royal Families of Ancient Egypt, Thames & Hudson (2004) ISBN 0-500-05128-3, p. 170


== Ծանոթագրություններ ==
Աստերոիդների ցանկ (318001-318100)

Աստերոիդների ցանկ (317901-318000)  • Աստերոիդների ցանկ  • Աստերոիդների ցանկ (318101-318200)
 Աստերոիդների ցանկ (317901-318000)  • Աստերոիդների ցանկ  • Աստերոիդների ցանկ (318101-318200)
Պոդբորովե (գյուղ, Վիբորգսկի շրջան)

Պոդբորովե (ռուս.՝ Подборовье), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զանգվածային սպանություններ Պոնարիում

Զանգվածային սպանություններ Պոնարիում, Երկրորդ համաշխարհային պատերազմի ժամանակ Պոնարի (Վերին Պոնարի) գյուղի մոտ՝ անտառում, Վիլնյուսի հրեաների, խորհրդային ռազմագերիների ու դիմադրության մասնակիցների զանգվածային գնդակահարությունը նացիստների ու լիտվացի կոլաբորացիոնիստների կողմից։


== Կենսագրություն ==
1940 թվականին Լիտվայի՝ Խորհրդային Միությանը միացվելուց հետո Պոնարի գյուղի տարածքում սկսվել է նավթային պահեստների կառուցումը։ Փորվել են մեծ փոսեր վառելիքի տարաները տեղակայելու համար։ Սակայն գերմանական զորքերի ներխուժման պատճառով նավթի պահեստի ստեղծման ծրագրերը դադարեցվել են։
Գերմանական օկուպացիայից հետո այդ փոսերը օգտագործվում էին խաղաղ բնակչությանը և առաջին հերթին հրեաներին ոչնչացնելու համար։ Օրական գնդակահարվել է շուրջ 800 մարդ։ Հաշվարկների համաձայն՝ 1941 թվականի ամռանից սպանվել է շուրջ 100 հազար մարդ։ Գնդակահարություններին մասնակցել են A այնզատցխմբի անդամներ, էսէսականներ, բայց հիմնականում եղել են լիտվացի կոլաբորացիոնիստներ։ Սպանվածների մարմինները լցվել էին փոսների մեջ և ծածկվել հողով։ Առաջին հերթին ոչնչացվել են հրեաները, մասնավորապես Վիլնյուսի գետտոյից, և նրանք են եղել զոհերի մեծամասնությունը։ Բացի այդ, սպանվել են այլ երկրներից բերված հրեաներ, ինչպես նաև սովետական ռազմագերիների և հականացիստական դիմադրության մասնակիցներ։
Կուրսկի ճակատամարտից հետո գերմանական կողմն սկսել է թաքցնել հանցագործության հետքերը։ Նրանք 80 հրեա բանտարկյալների ստիպել են հանել կիսափտած մարմինները, ծածկել դրանք չոր վառելափայտով, վրան նավթ լցնել և այրել։ Մարմինների կույտն այրվել է 3 օր, որից հետո մնացորդները վերածվել են ավազի, խոշոր բեկորները մանրացվել են։ Դիակների այրումը շարունակվել է 1943 թվականի վերջից մինչև 1944 թվականի հունիս։


== Հիշողություն ==
1945 թվականին կանգնեցվել է Պոնարիում սպանվածների հիշատակին նվիրված հուշարձան, սակայն 1952 թվականին այն քանդվել է։
Ներկայում Պոնարում կա զոհվածների հիշատակին նվիրված նոր հուշարձան և մշտական ցուցադրություն Հրեական թանգարանում։


== Ծանոթագրություններ ==


== Արտաքին հղումներ ==
Все это невинные жертвы озверевших бандитов Archived 2017-12-15 at the Wayback Machine.
Мемориал жертвам фашизма. Альбом group9May
Շդիխիրի

Շդիխիրի (վրաց.՝ შდიხირი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
Ենիջա

Անվան այլ կիրառումների համար տե՛ս՝ Ենիջա (այլ կիրառումներ)Ենիջա, գյուղ Արևելյան Հայաստանում, նախկին Կարսի մարզի Կաղզվանի գավառում։


== Բնակչություն ==
1913 թվականի տվյալներով ուներ 173 (21 ընտանիք) հայ բնակիչ։


== Ծանոթագրություններ ==
Օկտյաբրսկ (գյուղ, Մեչետլինսկի շրջան)

Անվան այլ կիրառումների համար տե՛ս՝ ՕկտյաբրսկՕկտյաբրսկ (ռուս.՝ Октябрьск, բաշկիրերեն՝ Октябрьск), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։ Մտնում է Ալեգազովսկի գյուղական խորհրդի կազմում։


== Աշխարհագրական դիրք ==
Հեռավորությունը՝

Շրջանի կենտրոն (Բոլշեուստիկինսկոե)՝ 27 կմ,
Գյուղական խորհրդի կենտրոն (Ալեգազովո)՝ 15 կմ,
Մոտակա երկաթուղային կայարան (Կրասնուֆիմսկ)՝ 133 կմ։


== Պատմություն ==
1965 թվականին ՌԽՖՍՀ Գերագույն խորհրդի նախագահության հրամանագրով Մեսյագուտովսկի սովխոզի 4-րդ մասնաճյուղի գյուղը վերանվանվել է Օկտյաբրսկի։


== Բնակչություն ==
Բնակչությունը 2009 թվականին գրանցված տվյալներով կազմել է 528 մարդ, 2010 թվականին՝ 394 մարդ։


== Ազգային կազմ ==
2002 թվականի մարդահամարի համաձայն գերակշռող ազգությունը բաշկիրներն են (62%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռժիշչև (գյուղ, Գորոխովի շրջան)

Անվան այլ կիրառումների համար տե՛ս՝ ՌժիշչևՌժիշչև (ուկրաիներեն՝ Ржищів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Ռժիշչև գյուղում բնակվում էր 584 մարդ։ Բնակավայրը զբաղեցնում է 12,02 կմ² տարածք։ Բնակչության խտությունը կազմում էր 48,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլի Վասիլակե

Վասիլի Կոնստանտինովիչ Վասիլակե (ռումիներեն՝ Vasile Vasilache, 4 հուլիսի, 1926, Ունցեշտի, Բոլի նահանգ, Բեսարաբիա — 8 հուլիսի, 2008, Քիշնև, Մոլդովա), մոլդովացի գրող, թարգմանիչ, սցենարիստ, խմբագիր։ Հանրապետության շքանշանի դափնեկիր (1996)։


== Կենսագրություն ==
Վասիլե Վասիլակեն ծնվել է գյուղացու ընտանիքում Ունցեշտի գյուղում (ներկայում՝ Մոլդովայի Ունգենի շրջան)։
Գյուղական դպրոցն ավարտելուց հետո՝ 1938—1944 թվականներին սովորել է Յասիի լրացուցիչ գիտությունների լիցեյում։
Որպես ուսուցիչ աշխատել է Ունցեշտիում, իսկ 1949-1958 թվականներին սովորել է Քիշնևի Իոն Կրյանգեի անվան պետական մանկավարժական ինստիտուտում։ Ապա որպես ուսուցիչ աշխատել է Չետիրենում։ 1958 թվականից աշխատել է որպես լրագրող, եղել է «Մոլդովայի մշակույթը», ապա «Նիստրու» թերթերի խմբագիրը։
1962—1964 թվականներին սովորել է Մոսկվայի սցենարիստների ու ռեժիսորների բարձրագույն կուրսերում։ 1965—1971 թվականներին եղել է «Մոլդովա-ֆիլմ» ստուդիայի կոլեգիայի անդամ ու խմբագիր։ Մոլդովայի Գրողների միության անդամ է 1965 թվականից։
1993 թվականից մինչ 1995 թվականը եղել է «Կոլումնա» ամսագրի խմբագիրը։ Համագործակցել է «Սոցիալիստական Մոլդավիա», «Մոլդովայի ուսուցիչ» և «Լենինյան կայծ» հրատարակչությունների հետ։
Վասիլի Վասիլակեն պարգևատրվել է Հանրապետության շքանշանով (1996)։
Մահացել է 2008 թվականի հուլիսի 8-ին։ Թաղված է Քիշնևի Կենտրոնական (Հայկական) գերեզմանատանը։
Վասիլի Վասիլակեի անվամբ է կոչվել Քիշնևի տեսական լիցեյը։


== Ստեղծագործությունը ==
Վասիլե Վասիլակեն Մոլդովայի ամենականավոր արձակագիրներից մեկն է։ Նրա ստեղծագործություններն առաջին անգամ տպագրվել էն 1954 թվականին, իսկ 1961 թվականին հրատարակել է իր առաջին «Տրիշկա» արձակ ժողովածուն երեխաների համար և «Răsărise un soare în vie» («Արևը ծագեց խաղողի այգու վրա») ժողովածուն։
Վասիլե Վասիլակեն 1964 հրատարակեց «Două mere ţigance» («Գնչուական երկու խնձոր») նովել, իսկ 1966 թվականին՝ «Povestea cu cocoşul roşu» («Կարմիր աքաղաղի հեքիաթը») վեպը։


== Ընտրյալ երկեր ==
Trişca (1961),
Două mere ţigance (1964),
Tăcerile casei aceleia (1970),
Elegie pentru Ana-Maria (1983),
Mama-mare, profesoară de istorie (1989),
Navetista şi pădurea (1989),
Surâsul lui Vişnu (1993)
Povestea cu cocoşul roşu (1996),Ռուսերեն՝

Элегия для Анны-Марии,
На исходе четвертого дня,
Набросок на снегу,
Алба, отчинка моя…
Сказка про белого бычка и пепельного пуделя и др.Ռուսերենից թարգմանել է Ալեքսանդր Պուշկինի, Վասիլի Շուկշինի, Վալենտին Ռասպուտինի ստեղծագործությունները, չեխերենից՝ Յարոսլավ Հաշեկի «Քաջարի զինվոր Շվեյկի արկածները» վեպը, ինչպես նաև բուլղարարենից թարգմանել է Ալեկո Կոնստանտինովի «Բայ Գանիու» ստեղծագործությունը։


== Ծանոթագրություններ ==


== Արտաքին հղումներ ==
Некролог Василе Василаке(չաշխատող հղում) (ռուս.)
Ալվարո Սերվանտես

Ալվարո Սերվանտես (սեպտեմբերի 12, 1989(1989-09-12), Բարսելոնա, Իսպանիա), իսպանացի դերասան։


== Կարիերա ==
Սերվանտեսը հայտնի դարձավ հեռուստատեսային դրամաներում խաղալուց հետո։ 2015-2016 թվականներին նա նկարահանվել է «Կարլոս, արքա և կայսր» ֆիլմում, ռեյի կայսր Կարլոսի դերով։ 2016 թվականին նա նկարահանվում է իսպանական « 1898, մեր վերջին տղամարդիկ Ֆիլիպիններում » պատմական դրամատիկական ֆիլմում, իսկ 2017 թվականին «Լա գոտի»  հեռուստասերիալում, որպես ոստիկան։


== Ֆիլմոգրաֆիա ==
Պատրվակներ
Խաղը կախված է
Երեք մետր երկնքի մակարդակից վերև
Meublé La Casita Blanca
Հաննա
Հրեշտակների սեռը
Ես ցանկանում եմ քեզ
88
Լունա, Օրացույցի առեղծվածը
Օվկիանոսի սիրտը
Եղբայրները
Մեր մասին
Կարլոս, արքա և կայսր
Մեջբերումներ
1898, մեր վերջին տղամարդիկ Ֆիլիպիններում
Լա գոտի


== Ծանոթագրություններ ==
Դմիտրի Ուստինով

Դմիտրի Ֆեոդորի Ուստինով (հոկտեմբերի 17 (30), 1908, Սամարա, Ռուսական կայսրություն - դեկտեմբերի 20, 1984(1984-12-20), Մոսկվա, ԽՍՀՄ), խորհրդային կուսակցական, պետական և ռազմական գործիչ, սոցիալիստական աշխատանքի կրկնակի հերոս (1942, 1961), Սովետական Միության հերոս (1978), Խորհրդային Միության մարշալ (1976)։ ԽՄԿԿ անդամ 1927 թվականից։


== Կենսագրություն ==
Ծնվել է բանվորի ընտանիքում։ 1934 թվականին ավարտել է Լենինգրադի ռազմամեխանիկական ինստիտուտը։ 1927-1929 թվականներին որպես փականագործ աշխատել է Բալախնայի թղթի կոմբինատում, Իվանովո–Վոգնեսենսկի «Զարյադյե» ֆաբրիկայում։ 1934-1941 թվականներին՝ ինժեներ հրետանային գիտահետազոտական ծովային ինստիտուտում, գործարանի շահագործման և փորձարարական աշխատանքների բյուրոյի պետական գլխավոր կոնստրուկտորի տեղակալ, գործարանի տնօրեն։ 1941-1946 թվականներին՝ ԽՍՀՄ սպառազինության ժողկոմ, 1946-1953 թվականներին՝ մինիստր, 1953-1957 թվականներին՝ ԽՍՀՄ պաշտպանության արդյունաբերության մինիստր։ 1957-1963 թվականներին եղել է ԽՍՀՄ Մինիստրների խորհրդի նախագահի տեղակալ, 1963-1965 թվականներին՝ առաջին տեղակալ, ԽՍՀՄ ԺՏԲԽ նախագահ։ 1965-1976 թվականներին՝ ՍՄԿԿ ԿԿ քարտուղար։ 1976 թվականի ապրիլից Դմիտրի Ուստինով ԽՍՀՄ պաշտպանության մինիստրն էր։ ՍՄԿԿ ԿԿ անդամ 1952 թվականից, ՍՄԿԿ ԿԿ նախագահության անդամության թեկնածու 1965-1966 թվականներին, 1966 թվականի ապրիլից՝ ՍՄԿԿ ԿԿ քաղբյուրոյի անդամության թեկնածու, 1976 թվականի մարտից՝ անդամ։ ԽՍՀՄ II, IV-XI գումարումների Գերագույն սովետի դեպուտատ։ Արժանացել է ԽՍՀՄ պետական մրցանակի (1953)։ Պարգևատրվել է Լենինի 10, Սուվորովի 1-ին, Կուտուզովի 1-ին աստիճանի շքանշաններով։ Թաղված է Կարմիր հրապարակում՝ Կրեմլի պատի մոտ։


== Ծանոթագրություններ ==
Արցախ (այլ կիրառումներ)

Ստորև ներկայացված է Արցախ անվան տարբեր կիրառություններ՝

Արցախ նահանգ - Մեծ Հայքի նահանգներից մեկը
Արցախի թագավորություն - հայկական միջնադարյան թագավորություն
Արցախի Հանրապետություն, պետություն Հարավային Կովկասում
Արցախ, հայկական պրոֆեսիոնալ ֆուտբոլային ակումբ
Նինել Դալլաքյան

Նինել Սերգեյի Դալլաքյան (դեկտեմբերի 10, 1929(1929-12-10), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 25, 2008(2008-12-25), Երևան, Հայաստան), հայ դերասանուհի։ ՀՀ ժողովրդական արտիստ (2003 թ.)։


== Կենսագրություն ==
1951 թվականին ավարտել է Երևանի թատերական ինստիտուտը։ 1951-1953 թվականներին եղել է Երևանի Սունդուկյանի անվան թատրոնի դերասանուհի, 1953 թվականից՝ ԵՊՀԹ դերասանուհի։ Մասնակցել է ռադիո և հեռուստաբեմադրությունների։


== Թատերական դերեր ==
Լուիզա՝ Շիլլերի «Սեր և խարդավանք»
Արմիլլա՝ Գոցցիի «Ագռավը»
Նատալյա՝ Սունդուկյանի «Խաթաբալա»
Հարենուհի՝ Յաղջյանի «Ոսկի քաղաք»
Վալենտին Կոտիկ՝ Յաղջյանի «Գիշերային հրաշք»
Քսենյա՝ Լավրենյովի «Բեկում»
Նատաշա՝ Ռոզովի «Կյանքի մի էջ»
Լիզա՝ Օստրովսկու «Հորձանուտը»
Կոստանցիա՝ Դյումայի «Երեք հրացանակիրները»
Տատյանա՝` Գորկու «Թշնամիներ»
Սալոմե՝ Սունդուկյանի «Քանդված օջախ»
Տատիկ՝ Կասոնայի «Ծառերը կանգնած են մահանում»


== Պարգևներ ==
«Մովսես Խորենացու» մեդալ, 2001 թ.
ՀՀ ժողովրդական արտիստ, 2003 թ.


== Ծանոթագրություններ ==
Սումի

Սումի (ուկր.՝ Суми), ուկրաինական քաղաք Պսյոլ գետի ափին, նույնանուն մարզի և շրջանի վարչական կենտրոնը։ 2019 թվականի տվյալներով բնակչության թվաքանակը եղել է 167,633։ Բնակավայրը հիմնադրել է կազակ ատաման Գերասիմ Կոնդրատևը ՝ Դնեպրի վտակ Պսյոլ գետի ափին։ Հիմնադրման տարեթիվը առ այսօր վիճելի է համարվում. ուսումնասիրողների մի մասը ընդունում է 1652 թվականը, մյուսները՝ 1655 թվականը։


== Ժողովրդագրություն ==
1897 - 70,53% ուկրաինացիներ, 24,1% ռուսներ 2,6% հրեաներ, 2.67% այլ
1926 - 80,7% ուկրաինացիներ, 11,8% ռուսներ, 5,5% հրեաներ, 2% այլ
1959 - 79% ուկրաինացիներ, 20% ռուսներ, 1% այլ


== Ծանոթագրություններ ==
Աստերոիդների ցանկ (158701-158800)

Աստերոիդների ցանկ (158601-158700)  • Աստերոիդների ցանկ  • Աստերոիդների ցանկ (158801-158900)
 Աստերոիդների ցանկ (158601-158700)  • Աստերոիդների ցանկ  • Աստերոիդների ցանկ (158801-158900)
Սուրեն Հայկազունի

Սուրեն Հայկազունի (մ.թ.ա. 1478-1433), հայոց թագավոր , Փառնակ Ա-ի որդին, Հավանակի հայրը։


== Ծանոթագրություններ ==
Զեյբեքներ

Զեյբեքներ (թուրքերեն՝ Zeybekler), թյուրք պարտիզաններ, որոնք առաջին անգամ հիշատակվել են 1075 թվականին, հանրագիտարանագետ (էնցիկլոպեդիստ) Մահմուդ ալ Քաշգարիի կողմից, «Դիվանի լուգաթ աթ թյուրք» («Թյուրքական բարբառների բառարան») աշխատության մեջ։ Զեյբեքները հիմնականում կազմված են եղել իսլամացված հույներից։
Ավելի ուշ, այդ անունով հանդես են եկել ազգային ոստիկանության և պարտիզանների ջոկատները, որոնք գործում էին 17-րդ դարի վերջից մինչև 20-րդ դարը Օսմանյան կայսրության Էգեյան ծովի մերձափնյա շրջաններում։ Որոշ հեղինակներ նշում են, որ զեյբեքներն առաջացել են յուրյուքներից։
Ընդհուպ մինչև Թուրքիայի Հանրապետության հիմնադրումը, զեյբեքների մեծ քանակություն գրանցվել է Արևմտյան Անատոլիայում, Զմյուռնիա (ներկայումս՝ Իզմիր) քաղաքից ոչ շատ հեռու։ Նրանք հանդես էին գալիս որպես խոշոր կալվածատերերից, ավազակներից և հարկահավաքներից հասարակ ժողովրդի պաշտպաններ։ Զեյբեքների ջոկատի առաջնորդը կոչվել է էֆե։ Նրա մարտիկները հայտնի էին զեյբեքներ կամ քըզաններ։ Քըզաններ սովորաբար կոչում էին նորեկ կամ անփորձ զեյբեքներին, որոնք նոր էին համալրել նրանց շարքերը։ Ընդհանուր առմամբ, ջոկատի կազմում բոլորն ունեին հավասար իրավունքներ և հարաբերություններ։ Որոշումները կայացվում էին ժողովրդավարական ճանապարհով և էֆեի կողմից հաստատվելուց հետո, ստանում էին պարտադիր բնույթ։ Զեյբեքները օգտագործել են հատուկ ծիսակատարություններ, օրինակ, քըզանին զեյբեքի կոչմանն արժանացնելու արարողությունը նման էր աքիլերի եղբայրության ծեսերից մեկին։
Զեյբեքներն ունեցել են հատուկ պար, որի ժամանակ պարողները վերարտադրել են ճուռակների կերպարներ։ Զեյբեքների արիության մասին ռոմանտիկ երգերը նախկինի նման բավականին հայտնի են թուրքական ազգային երաժշտության մեջ։ Յաթաղանը եղել է նրանց հիմնական զենքը, սակայն մեծ մասը կիրառել է նաև հրազենային զենքեր։
Զեյբեքները կռվել են հունական բանակի դեմ, երբ վերջիններս 1919-1922 թվականների հույն-թուրքական պատերազմի ժամանակ մտել են Արևմտյան Անատոլիայի տարածքներ։ Նրանց պարտիզանական գործողություննեը հնարավորություն են տվել քեմալականներին՝ ձևավորելու թուրքական կանոնավոր բանակը։ Թուրքիայի ազգային բանակի ստեղծումից հետո, զեյբեքների մեծ մասը մտել է դրանց կազմի մեջ։


== Ծանոթագրություններ ==


== Աղբյուրներ ==
Gary Leiser. The Encyclopaedia of Islam. New Edition / Zeybek. Том 11. Brill, Leiden. Стр. 493—494.
Onur Akdogu. Bir Başkaldırı Öyküsü Zeybekler, Cilt 1 — 3 Tarihi — Ezgileri — Dansları. İzmir, Turkey, 2004 (թուրքերեն)
Views of the «outlaw concept» in comparative perspective: «The American West» and the «Zeybeks» in the Turk lands Archived 2011-09-26 at the Wayback Machine., H.B. Paksoy.
Իմպերիալ շրջան (Կալիֆոռնիա)

Իմպերիալ շրջան (անգլ.՝ Imperial County), ԱՄՆ Կալիֆոռնիա նահանգի 58 վարչական միավորներից մեկը։ Ընդհանուր տարածությունը 10813 կմ² է, բնակչությունը՝ 174528 մարդ (2010 թ. տվյալներով)։ Շրջկենտրոնն է Էլ Սենտրո բնակավայրը։ Կազմավորվել է 1907 թ.։